title: Mallos d'Agüero
text: Os mallos d'Agüero son unas formacions cheolochicas consistents en unas penyas de paretz verticals, ditas mallos, situadas en a localidat aragonesa d'Agüero, en a Plana de Uesca, bells 48 km a o norueste de Uesca capital, en as sierras exteriors d'o Prepireneu aragonés.
  
  En noviembre de 2016, o Gubierno d'Aragón aprebó a declaración d'o Molimento Natural d'os Mallos de Riglos, Agüero y Penya Rueba.
  
  Cheolochía 
  Igual que atras formacions parellanas d'a redolada como os mallos de Riglos, os mallos d'Agüero son formaus más que más d'almendrons d'entre l'Eocén y o Miocén, orichinaus por l'acumulación por sedimentación de particlas solidas procedents d'a destrucción d'os relieus pirenencos, depositaus aquí por o río Galligo, formando un gran cono de dechección. Posteriorment o viento y l'augua erosionoron istos materials deixando as formas que veyemos en l'actualidat.
  
  Toponimia 
  Os prencipals mallos son:
   Penya Sola, con más de 200 metros d'altaria en a suya versant ueste ye un monolito envistable mesmo dende Riglos.
   Penya Salinero.
   Mallo d'o Castiello, por trobar-se a o suyos pietz o castiello d'Agüero.
   Mallo d'as Crabas.
   Cabezón de Mosén Pedro.
  En as suyas paretz se troban a cueva d'a Reina, que fería referencia a Berta d'Aragón, y a cueva d'os chitanos.
  
  Referencias
  
  Vinclos externos 
  
    Los Mallos de Agüero. Turismo Plana de Uesca.
    Los Mallos de Agüero en www.descubrehuesca.com.
    Agüero: mallos, historia y toponimia
  
  Agüero
  Agüero